На основу члана 57. Статута општине Гаџин Хан („Службени лист града Ниша“бр. 63/08) и члана 3. Одлуке о Општинском већу општине Гаџин Хан („Службени лист града Ниша“, број 63/2008),

Општинско веће општине Гаџин Хан на седници одржаној 09.11.2015.године донело је:

З А К Љ У Ч А К

I.Општина Гаџин Хан учествоваће на конкурсу Министарства за рад, запошљавањe, борачка и социјална питања, чији је циљ подстицање и развој услуга социјалне заштите, побољшањe њиховог квалитета и побољшање материјалног статуса најугроженијих категорија становништва.

II.На основу овог закључка Општинско веће општине Гаџин Хан упутиће, односно објавиће на сајту општине Гаџин Хан јавни позив за подношење понуда за пружање услуге у области социјалне заштите на територији општине Гаџин Хан. **Крајњи рок за** **подношење понуда** је **13.11.2015.године до 15 часова**. Текст јавног позива је саставни део овог закључка.

III.Изабрани пружалац услуге ће бити партнер локалној самоуправи и учествоваће у креирању и инплементацији активности пројекта којим општина Гаџин Хан конкурише на конкурсу Министарства за рад, запошљавањe, борачка и социјална питања.

IV.Одлуку о избору пружаоца наведене услуге доноси Општинско веће на предлог Комисије за оцену понуда пружаоца услуге. Комисија за оцену понуда биће образована посебним решењем Општинског већа.

V.За пружаоца услуге одабраће се организација чија понуда буда оцењена као најповољнија на основу критеријума: усклађеност предлога пројекта са Стратешким планом за социјалну заштиту општине Гаџин Хан за период 2013-2018 године, раположиви капацитети за управљање пројектом (материјални и кадровски), искуство у раду са старим лицима и особама са инвалидитетом и у реализацији пројекта намењених овој категорији становништа, одрживост пројектних активности, усклађеност са циљевима пројекта и партнерство.

VI.Са пружаоцем услуге који је изабран као најповољнији општина Гаџин Хан закључиће уговор, уколико се локалној самоуправи одобре стедства по Конкурсу Министарства за рад, запошљавања, борачка и социјална питања.

Број:55-549/15-III

У Гаџином Хану 09.11.2015.године.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Саша Ђорђевић